NaiveNeuron/SloPal huggingface dataset:
B. Bugár, podpredseda NR SR: (2002-03-14):
(Hlasovanie.) Prítomných je 88 poslancov, za 58, proti 2, zdržalo sa 23, nehlasovalo 5. Konštatujem, že návrh uznesenia bol prijatý. Ďakujem aj pánovi ministrovi, aj pánovi spravodajcovi. Teraz budeme pokračovať druhým čítaním o návrhu skupiny poslancov... (Reakcia ministra.) Pardon. Nech sa páči, pán minister, máte slovo. R. Kováč, minister zdravotníctva SR: Vážené panie poslankyne, vážení páni poslanci, dovoľte mi, aby som vám veľmi úprimne poďakoval za prijatie tohto zákona. Chcem poďakovať aj členom Slovenskej lekárskej komory, lekárnickej komory, Komory zubných lekárov, ktorí odviedli obrovské množstvo práce. A ďakujem všetkým poslancom, ktorí sa svojimi pripomienkami zúčastnili na zlepšení návrhu tohto zákona. Ďakujem vám všetkým, že ste za tento zákon hlasovali a naplnili tak takmer 8-ročnú prácu na príprave tohto zákona. Ďakujem pekne. M. Andel, podpredseda NR SR: Ďakujem, pán minister. Teraz budeme pokračovať druhým čítaním o návrhu skupiny poslancov Národnej rady Slovenskej republiky na vydanie zákona o elektronickom podpise a o zmene a doplnení niektorých zákonov . Dopracovaný návrh zákona ste dostali ako tlač 984-I. (Ruch v sále.) Dámy a páni, prosím o pokoj v rokovacej miestnosti. Spoločnú správu výborov schválenú gestorským výborom máte ako tlač 984-Ia. Za skupinu poslancov návrh zákona odôvodní poslanec pán František Šebej. Prosím pána poslanca, aby sa ujal slova, a vás, kolegyne, kolegovia v rokovacej miestnosti, o pokoj. Nech sa páči, pán kolega.
Valášek, Tomáš, poslanec NR SR (2021-11-30):
Vďaka. Samozrejme, že budem, nebudem reagovať na to tliachanie, na tie invektívy, však asi rozumieme všetci, ktorí to pozeráme, že v tomto pléne prebieha aj nejaká politická súťaž o to, ktorých voličov oslovíme. A mňa teší, mňa vcelku baví počúvať, čo hovoríte, lebo v podstate hovoríte tým tisícom ženám, žien, tým obetiam sexuálneho násilia, že vám sú ich osudy absolútne ukradnuté (reakcie z pléna), absolútne ukradnuté, vy sa im smejete do očí. Takže vďaka za to, čo ste povedali. Teraz nie je absolútne žiadnych pochýb o tom, kam patríte, do ktorej rodiny politickej atď., a som veľmi rád, že to máme takpovediac na zázname. Vysmiali ste sa do očí tisícom žien, ktoré sú doma znásilňované. Fajn, v pohode, je dobré toto vedieť explicitne. Bola jedna jediná faktická poznámka od pána Mazureka, ktorá má aj nejaký merit. To je to, sa týka vykonateľnosti definície znásilnenia, pardon, vykonateľnosti alebo dokázateľnosti znásilnenia. Podotýkam, že tento problém má už aj súčasná definícia znásilnenia, lebo aj v prípade, že je znásilnenie podmienené len násilím, nie každé násilie, samozrejme, zanechá fyzické stopy, ktoré sa na súde dajú dokázať. Už teraz máme ten istý problém pri dokazovaní násilia alebo znásilnenia, že je to viac-menej jej slovo proti jeho alebo slovo jedného človeka proti druhému. Náš zákon tú situáciu nezlepšuje, ale žiadnym spôsobom nezhoršuje. Definícia znásilnenie je, už len z povahy veci, akt, ktorý sa udial medzi dvoma ľuďmi, ťažko sa dokazuje. Tento návrh na tej situácii nič nemení. To, čo mení, je, že pokrýva aj tie tisíce prípadov znásilnenia, ktoré sa reálne dejú, nie sú zákonom pokryté. Vám sú úplne ľahostajné, to svedčí o vás a vypovedá o vás. Ja som rád, že to teraz verejnosť počula takpovediac čierne na bielom. Vďaka, pán predsedajúci.
Pellegrini, Peter, podpredseda NR SR (2020-07-23):
S reakciou na faktické, pán poslanec Žiga.
Grendel, Gábor, podpredseda NR SR (2021-10-06):
Pán poslanec Marian Kotleba, aj vás poprosím, aby ste si nasadili rúško. Pán poslanec Kazda s faktickou poznámkou.
P. Hrušovský, predseda NR SR: (2004-03-17):
(Hlasovanie.) 123 prítomných, 65 za návrh, 4 proti, 53 sa zdržalo, 1 nehlasoval. Návrh sme schválili. Pán poslanec.
T. Cabaj, poslanec: (2003-12-09):
Treba ale povedať, že doteraz sme nikdy nezažili takýto spôsob prípravy rozpočtu, ako to bolo v tomto roku, pretože veľmi dobre sa vám podarilo dotlačiť parlament do úzkych, spravili ste si z parlamentu slúžku a v časovej tiesni a v strese, do ktorého ste dostali svojich poslancov,  jednoducho sa prijímajú zákony tak, ako to potrebujú vládni úradníci, a niet priestoru na akékoľvek iné pokračovania. Treba ale povedať, že máte ambíciu uchádzať sa o podporu v tomto parlamente, aby bol rozpočet prijatý tak, ako ste ho v Častej-Papierničke dohovorili s vašimi poslancami. Treba ale otvorene povedať, že nie všetci radi dávajú hlavu do toho  jarma a sú aj takí, ktorí občas zašomrú a zvažujú, či áno alebo nie. Ale treba otvorene povedať, že...  (Prerušenie rečníka predsedajúcim po uplynutí časového limitu.)
M. Kondrót, poslanec: (2006-12-14):
(Desaťminútová prestávka.) (Po prestávke.)
Schlosár, Rastislav, poslanec NR SR (2020-07-15):
Pán poslanec, ja neviem, či viete, k akému bodu ste sa prihlásili do rozpravy, lebo vy ste v podstate nepovedali na tému interrupcií a tému toho, našich zákonov prakticky absolútne nič. Absolútne nič ste nepovedali. Bohužiaľ, aj pán podpredseda vás nechal, hej, lebo v zmysle rokovacieho poriadku ste ani nemali s týmto dokončiť svoj prejav. Ja si myslím, že tieto reči, ktoré hovoríte, dobre, môžte si to myslieť, ale prosím vás, nechajte si to niekde do nejakej predvolebnej relácie o štyri roky, keď budeme aj spolu sedieť v televízii. Tam to vytiahnite, tam sa o tom môžme baviť, hej, ale nie tuná, riešime tému umelých, ukončení tehotenstva a vy tu riešite to, akí sme my fašisti. A nakoniec vy ani nemáte to právo posudzovať to, že kto je fašista alebo kto nie je fašista z politikov, z politických strán. Na to sú tu úplne iné orgány, na to je tu Najvyšší súd. Ten už posudzoval našu činnosť, rozhodol. Chcete ho spochybňovať? Myslíte si, že ste, myslíte si, že ste viac ako Najvyšší súd Slovenskej republiky, že vy máte, váš právny názor na to, kto je fašista alebo kto neni, je nad všetky tieto orgány?
Zmajkovičová, Renáta, podpredsedníčka NR SR (2014-03-20):
Pán poslanec Hrušovský ako navrhovateľ.
Hrušovský, Pavol, podpredseda NR SR (2011-05-19):
Hlasujeme, páni poslanci, o návrhu prideliť zákon výborom, určiť gestorský výbor, ako aj lehoty, v ktorom majú výbory návrh zákona prerokovať. (Hlasovanie.) 145 prítomných, 79 za návrh, 63 sa zdržalo, 3 nehlasovali. Návrh sme schválili. Poprosím pána poslanca Přidala, aby z poverenia výboru predložil Národnej rade návrhy hlasovaní o vládnom návrhu zákona o podpore energeticky a environmentálne úsporných motorových vozidiel a o zmene a doplnení niektorých zákonov . ktorý prerokovávame ako tlač 283, v druhom čítaní. Nech sa páči, pán spoločný spravodajca.
Novotný, Viliam, poslanec NR SR (2011-04-06):
Ďakujem pekne za slovo. Informácia pre členov výboru pre zdravotníctvo. Poslanecký prieskum vo Všeobecnej zdravotnej poisťovni bude pokračovať budúci týždeň 13. apríla v stredu o 9.30 hodine u nás na výbore hearingom predstavenstva. Potom o 11.30 hodine by sme sa na ich žiadosť stretli so zástupcami Slovenskej lekárskej komory a o 13.30 hodine by sme vykonali poslanecký prieskum v zdravotnej poisťovni Dôvera. Všetky informácie dostanete e-mailom. Ďakujem pekne.
Grendel, Gábor, podpredseda NR SR (2020-09-29):
Prerušujem rokovanie o tomto bode programu a pristúpime k druhému čítaniu o návrhu skupiny poslancov na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov, a ktorým sa menia a dopĺňajú niektoré zákony. Návrh zákona má parlamentnú tlač 154, informácia výborov má tlač 154a. Dávam slovo pani poslankyni Anne Záborskej, aby návrh zákona odôvodnila. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 154.)
Karahuta, Jaroslav, poslanec NR SR (2021-07-02):
Vážený pán predseda, kolegyne, kolegovia, dnešným prerokovaním a verím v to, že následným schválením novely zákona č. 543/2002 Z. z. o ochrane prírody a krajiny sa proces reformy slovenského vidieka, pretože jedná sa o slovenský vidiek, nekončí, ale iba začína. Som presvedčený, že ani nová vláda, aj keď ani neviem ešte, aká bude, tento proces nezastaví, ale práve naopak, bude ho precizovať ďalej tak, aby vo výsledku sme dosiahli stav presne taký, aký bol dnes a včera kritizovaný aj zo strán, aj zo strany koaličných partnerov, pretože paradoxne hlavne koa... pardon, opozičných partnerov, pretože paradoxne práve tí opoziční poslanci vytýkali stav slovenskej prírody, slovenskej krajiny a slovenského vidieka. A najčastejším, najčastejšou formou kritiky bolo práve porovnávanie či už z Poľskom, ale hlavne s Rakúskom, Švajčiarskom, ale myslím, že tu niekto aj Slovinsko spomínal, tak ja si myslím, že je našou povinnosťou urobiť všetko pre to, aby naša krajina sa priblížila k týmto vidiecky a turisticky vyspelým štátom. Pred nami je, pokiaľ schválime v prvom čítaní túto novelu zákona, pred nami je dlhé, takmer trojmesačné obdobie, kde bude aj medzirezortné pripomienkové konanie v dĺžke dvoch týždňov, kde sa bude môcť pripraviť pozmeňujúce návrhy k tomuto zákonu, pretože tento zákon je iba spúšťačom procesov, na ktorý si myslím, že všetci čakáme a všetci chceme tú zmenu slovenského vidieka. A pokiaľ niekto má problém s tým, že nebude môcť zasahovať do nejakých negatívnych procesov, ak dovolíte, prečítam vám čl. 44 Ústavy Slovenskej republiky. 1. Každý má právo na priaznivé životné prostredie. 2. Každý je povinný chrániť a zveľaďovať životné prostredie a kultúrne dedičstvo. 3. Nikto nesmie nad mieru ustanovenú zákonom ohrozovať ani poškodzovať životné prostredie, prírodné zdroje a kultúrne pamiatky. Teraz dôležitý bod 4. Štát dbá o šetrné využívanie prírodných zdrojov, o ochranu poľnohospodárskej pôdy, o lesnú pôdu a o ekologickú rovnováhu a účinnú starostlivosť o životné prostredie a zabezpečuje ochranu určeným druhom voľne rastúcich rastlín a voľne žijúcich živočíchov. 5. Poľnohospodárska pôda, lesná pôda ako neobnoviteľný prírodný zdroj používajú osobitnú ochranu zo strany štátu a spoločnosti. A pokiaľ si niekto myslí, že nemá možnosť vplývať na to, tak využije čl. 45, kde sa hovorí: „Každý má právo na včasné a úplné informácie o stave životného prostredia a o príčinách a následkoch tohto stavu.“ Čiže chráni naše životné prostredie, naše lesy chráni Ústava Slovenskej republiky a, chvalabohu, že túto ochranu tam máme, preto, ak niekto bude mať v budúcnosti pochybnosti, a my ako poslanci, ako ústavní činitelia sme povinní upozorňovať na porušovanie ústavy. Ďakujem veľmi pekne a takisto žiadam o podporu pri hlasovaní tohto zákona. Ďakujem.
Paška, Pavol, predseda NR SR (2012-12-05):
Hlasujeme. (Hlasovanie.) 137 prítomných, 48 za, 65 proti, 24 sa zdržalo. Neschválili sme návrh.
Bugár, Béla, podpredseda NR SR (2017-05-16):
Nech sa páči, prezentujme sa a hlasujme o návrhu prerokovať tento návrh zákona v druhom čítaní. (Hlasovanie.) Prítomných 139 poslancov, za návrh 48, proti 13, zdržalo sa 78 poslancov. Návrh nebol schválený. Budeme teraz hlasovať o návrhu poslancov Jurzycu, Gröhlinga, Poliačika a Beblavého na vydanie zákona, ktorým sa mení a dopĺňa zákon č. 131/2002 Z. z. o vysokých školách (tlač 538). Pán poslanec Sopko ako spravodajca, nech sa páči, môžte uviesť prvé hlasovanie. (Hlasovanie o návrhu poslancov Národnej rady Slovenskej republiky Eugena Jurzycu, Branislava Gröhlinga, Martina Poliačika a Miroslava Beblavého na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 538.)
Paška, Pavol, predseda NR SR (2013-05-21):
(Hlasovanie.) 143 prítomných, všetci boli za. Sme v treťom čítaní . Otváram rozpravu. Nemám do nej prihlášku. Vyhlasujem ju za skončenú.
Danko, Andrej, predseda NR SR (2019-03-26):
Pán poslanec Heger.
Danko, Andrej, podpredseda NR SR (2023-12-19):
Pán poslanec Pročko s procedurálnym. Či omyl? Ale myšlienka príde, čo? Ale už to zas... Pán Pročko, nech sa páči, procedurálny návrh a poprosím písomne.
Plevíková, Zuzana, poslankyňa NR SR (2024-09-13):
Ďakujem za slovo, pán predsedajúci. Vážený pán predsedajúci, vážené panie poslankyne, páni poslanci, dovoľte, aby som vás informovala o prerokovaní vládneho návrhu zákona v ústavnoprávnom výbore. Národná rada pridelila návrh zákona na prerokovanie ústavnoprávnemu výboru, ktorý určila aj ako gestorský výbor, a určila lehotu na prerokovanie návrhu zákona vo výbore. Poslanci Národnej rady, ktorí nie sú členmi výboru, ktorému bol vládny návrh zákona pridelený, neoznámili v určenej lehote gestorskému výboru stanovisko k predmetnému vládnemu návrhu zákona. Ústavnoprávny výbor návrh zákona prerokoval a odporúčal ho schváliť. Správa výboru neobsahuje pozmeňujúce a doplňujúce návrhy. Ústavnoprávny výbor ako gestorský výbor odporúča Národnej rade predmetný vládny návrh zákona schváliť ako celok. Správa výboru o prerokovaní vládneho návrhu zákona, tlač 306a, bola schválená uznesením ústavnoprávneho výboru z 10. septembra 2024. Týmto uznesením ma zároveň aj výbor ako spoločnú spravodajkyňu poveril, aby som na schôdzi Národnej rady informovala o výsledku rokovania výboru, a výbor určil poslancov Miroslava Čellára, Tibora Gašpara, Richarda Eliáša, Richarda Glücka, Štefana Gašparoviča a Adama Lučanského za náhradníkov spravodajcu. Pán predsedajúci, otvorte, prosím, rozpravu.
Figeľ, Ján, podpredseda NR SR (2015-02-18):
Nech sa páči, Andrej Kolesík.
Ďuriš Nicholsonová, Lucia, podpredsedníčka NR SR (2017-05-11):
Až mi je ľúto ukončiť túto rozpravu, ale považujme ju za skončenú. Chcem sa opýtať pána navrhovateľa, či chce zaujať stanovisko v rámci záverečného slova. Áno, nech sa páči.
Laššáková, Jana, podpredsedníčka NR SR (2014-11-25):
Nevadí, ale dajú vám ešte minútu. Nech sa páči.
Sloboda, Vladimír, poslanec NR SR (2016-12-06):
Ďakujem pekne. Ja len chcem upresniť vyjadrenie pána kolegu Dostála, a tých 24 % to nie je aktivovaných schránok, 24 % je len vydaných elektronických občianskych preukazov a väčšinou to platí, že kto si dá vydať elektronický občiansky preukaz, nedáva si aj aktivovať zaručene elektronický podpis, takže to neplatí akože jedno rovnaké číslo. Akurát som si stiahol pre istotu najnovšie čísla, ktoré uviedol register, je aktivovaných necelých 7 % schránok, pričom sa toto číslo zdvojnásobilo za posledný mesiac, takže naozaj podnikatelia by veľmi radi, ale najprv na to musíme mať vytvorené kapacity. Ďakujem.
P. Paška, predseda NR SR: (2008-07-02):
(Hlasovanie.) 134 prítomných, 132 za, 1 proti, 1 nehlasoval. Návrh uznesenia sme schválili . Pán poslanec Jasaň uvedie v druhom čítaní hlasovanie o vládnom návrhu zákona o ochrane pred legalizáciou príjmov z trestnej činnosti. Je to tlač 382.
Blaha, Ľuboš, podpredseda NR SR (2023-12-12):
Pán poslanec Tomáš Szalay. (Reakcia z pléna: „Musíme prerušiť rokovanie, neni tu predkladateľ." ) Pán Szalay, nech sa páči, pán minister išiel iba odniesť poháre, takže máte smolu. Pán Szalay, nech sa páči. (Reakcie z pléna.) Pán Szalay, ide vám čas, pán Pročko, procedurálny návrh po čase pána Szalaya, ukľudnite sa! Pán Szalay, nech sa páči.
Pellegrini, Peter, predseda NR SR (2024-02-08):
Prosím, prezentujte sa a hlasujte o bode 253 druhého pozmeňujúceho návrhu poslanca Galka. (Hlasovanie.) Prítomných 127 poslancov, za 16, proti bolo 76, 35 sa zdržali. Neschválili sme tento bod.
Zmajkovičová, Renáta, podpredsedníčka NR SR (2012-10-26):
S faktickými poznámkami traja poslanci, uzatváram možnosť faktických poznámok. Pani poslankyňa Vaľová.
Figeľ, Ján, podpredseda NR SR (2015-11-12):
Počujete reakcie, v sále je málo poslancov na hlasovanie. Môžeme sa k tomu vrátiť pri termíne hlasovania. Teraz vystúpi v rozprave Janka Šípošová. Nech sa páči, pani kolegyňa, máte slovo. Očakávam, že ten pozmeňovací návrh bude rozdaný poslancom rovnako, ako bol odovzdaný spravodajcovi. Myslím návrh pána Madeja. Pani Šípošová, máte slovo. Nech sa páči.
B. Bugár, podpredseda NR SR: (2004-04-06):
Nech sa páči, pán spravodajca, ešte raz. V. Horák, poslanec: Takže ešte raz. Pán predsedajúci, nechajte hlasovať o prvej alternatíve zmeny zákona tak, ako ju navrhoval pán prezident.
Blanár, Juraj, podpredseda NR SR (2023-02-10):
Pán kolega Vetrák, môžete reagovať na faktické poznámky.
P. Hrušovský, predseda NR SR: (2004-02-03):
Teraz pristúpime k hlasovaniu. Páni poslanci, poslankyne, prosím, aby ste zaujali miesto v rokovacej sále. Najskôr budeme hlasovať o návrhoch zákonov, ktoré sme prerokovali v priebehu predchádzajúceho týždňa, ktorými sú návrhy poslancov Národnej rady Slovenskej republiky. Ako prvý je návrh zákona, ktorým sa mení a dopĺňa zákon o Slovenskej informačnej službe , ktorého predkladateľom boli pán poslanec Minárik, pán poslanec Lintner, pán poslanec Bárdos. Poprosím pána poslanca Vavríka, aby z poverenia výboru uvádzal návrhy na hlasovanie k prerokúvanému zákonu o zmene a doplnení zákona o Slovenskej informačnej službe. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov a o zmene a doplnení niektorých zákonov , tlač 520.) R. Vavrík, poslanec: Vážený pán predseda, vážený pán podpredseda vlády, ctené kolegyne, kolegovia, pristúpime k hlasovaniu k tlači 520. Pán predseda, v rozprave v prvom čítaní neodzneli žiadne pozmeňujúce návrhy, preto vás prosím, aby ste dali hlasovať v súlade s § 73 ods. 3 písm. c) zákona o rokovacom poriadku, aby Národná rada prerokovala predložený návrh zákona v druhom čítaní.
T. Lebocký, poslanec: (2010-02-03):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku. Predseda Národnej rady Slovenskej republiky posúdil uvedený návrh podľa príslušných ustanovení zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 48. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyvu na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev, v práve Európskej únie upravená nie je. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 8. januára 2010 č. 1419 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali nasledovné výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodársku politiku a Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný vládny návrh zákona prerokovali vo výboroch do 30 dní a v gestorskom výbore do 31 dní odo dňa ich pridelenia. Pán predseda, skončil som, otvorte, prosím, všeobecnú rozpravu.
Šimečka, Michal, podpredseda NR SR (2024-04-16):
Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.
Sulík, Richard, predseda NR SR (2011-06-28):
Pán poslanec Madej, nech sa páči.
Blcháč, Ján, poslanec NR SR (2023-12-20):
Ďalej dajte, pán predseda, prosím, hlasovať o šiestom pozmeňujúcom návrhu poslanca Matoviča.
P. Paška, predseda NR SR: (2008-10-23):
Budeme pokračovať prvým čítaním o návrhu skupiny poslancov na vydanie zákona, ktorým sa mení zákon č. 619 o Slovenskom rozhlase, je to tlač 810. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 619/2003 Z. z. o Slovenskom rozhlase v znení neskorších predpisov a ktorým sa mení a dopĺňa zákon č. 16/2004 Z. z. o Slovenskej televízii v znení neskorších predpisov (tlač 810).] Nech sa páči, pán poslanec Mikloš za navrhovateľov uvedie návrh.
Bugár, Béla, podpredseda NR SR (2017-02-07):
Prezentujme sa a hlasujme. (Hlasovanie.) Pardon, prítomných 141 poslancov, za 114, proti 23, 3 sa zdržali, 1 nehlasoval. Konštatujem, že Národná rada sa rozhodla, že tento návrh prerokuje v druhom čítaní. Nech sa páči, výbory, lehoty.
Paška, Pavol, predseda NR SR (2013-05-29):
Hlasujeme. (Hlasovanie.) 138 prítomných, 89 bolo za, 28 proti, 20 sa zdržalo, 1 nehlasoval. Návrhy sme schválili. Pán poslanec Martinák uvedie v prvom čítaní hlasovanie o návrhu poslancov Národnej rady Slovenskej republiky Jaroslava Bašku a Róberta Puciho na vydanie zákona, ktorým sa dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov (tlač 490). Nech sa páči.
Kočiš, Eduard, poslanec NR SR (2021-06-23):
Ďakujem pekne za slovo, pán predsedajúci. Každý krok, ktorým sa významne znižuje byrokracia, je v prospech podnikateľa. To znamená v prospech zamestnávateľa a zároveň aj hneď v prospech zamestnanca. Čiže to je taká sínusoida, ktorá je len z logického hľadiska vyplývajúca. Smutné je akurát, pán kolega Viskupič, to, že vysokoodborný príspevok a zákon, ktorý je naozaj úplne apolitický, ale v prospech všetkých ľudí, si vypočuje takáto smiešna hŕstka poslancov v pléne Národnej rady. Je asi zrejmé a evidentné, že naozaj témy, ktoré by mali spoločnosť spájať, ich nie veľmi zaujímajú, a to je dosť taká nie príliš pekná škvrna na tvojom prejave a tvojom príspevku. Oslobodenie od dane pri danom príspevku na stravu pre zamestnanca či samostatne zárobkovú činnú osobu skutočne zrovnoprávni tento gastrolístok s hotovosťou, čiže toto kvitujem a chválim a vlastne týmto krokom by mal byť tento problém, ktorý je dlhoročný a dlhotrvajúci, akýmsi spôsobom odstránený. Takže naozaj si už, naozaj si už bude môcť vybrať ten zamestnanec alebo samostatne zárobkovo činná osoba medzi tým gastráčom a medzi tým, medzi tou hotovosťou, čiže ten, kto donedávna ešte naozaj si vyberal tú hotovosť, už naozaj nebude nič tratiť, nakoľko, ako si povedal, tá suma tých 5,10 bude striktná, bude pevná, bude oslobodená od daní a odvodov. Takže ja to chválim, ja to kvitujem a naozaj veľmi pekne ďakujem za robotu, ktorú robíš v rámci finančného výboru, čiže svetlá výnimka z mojej strany v tejto koaličnej vláde. Ďakujem pekne.
Laurenčík, Milan, podpredseda NR SR (2021-06-24):
Faktickú poznámku má aj pán poslanec Milan Potocký, nech sa páči.
Číž, Miroslav, doterajší podpredseda NR SR (2010-07-08):
Pán poslanec Pavol Goga.
Tabák, Romana, poslankyňa NR SR (2021-05-13):
Ďakujem veľmi pekne za slovo. Pán minister, ďakujem za vašu odpoveď, ja by som len chcela povedať, že je veľmi dôležité vedieť, koľko športovísk na Slovensku máme a v akom sú stave. Takže dúfam, že na tom pracujú a splnia to, čo sľúbili. Ďakujem.
Blanár, Juraj, podpredseda NR SR (2020-11-25):
Posledný s faktickou poznámkou pán poslanec Jílek. Nech sa páči.
Valocký Jozef, poslanec NR SR (2015-03-17):
Pán predseda, vyčerpali sme hlasovanie o všetkých pozmeňujúcich návrhoch, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Prosím, dajte hlasovať.
Brocka, Július, poslanec NR SR (2015-04-15):
Pán predseda, chaos sa zväčšuje aj vaším pričinením, musím povedať. Ja som sa prihlásil do rozpravy písomne a teraz neviem vlastne, ku ktorému bodu ma prihlásite do rozpravy alebo aby som vystúpil. Ale iné som ešte chcel povedať ako procedurálny návrh. Navrhujem, aby ste prečíslovali túto schôdzu, aby to bola schôdza číslo 51, lebo nedáva mi to logiku. Ráno ste otvorili 50. schôdzu a teraz otvárate 49. To je ako za bývalého režimu, keď si z nás v Rakúsku robili švandu, že je streda v Rakúsku, že aký je deň v Československu? Čiže poprosím vás, keby ste aj takéto formálne chyby nerobili, lebo aj sám potom zvyšujete chaos pri rokovaní.
Markovič, Peter, poslanec NR SR (2010-07-08):
Sľubujem. (Potlesk.)
M. Fronc, minister školstva SR: (2005-03-21):
Hneď v úvode svojho vystúpenia by som chcel zdôrazniť význam tohto návrhu o organizácii štátnej podpory výskumu a vývoja a o zmene a doplnení niektorých zákonov pre slovenskú vedu a výskum. Táto legislatívna norma je norma, ktorú je potrebné vidieť v širšom kontexte pripravovaných zmien v oblasti výskumu a vývoja nielen na Slovensku, ale aj v rámci celoeurópskej dimenzie. Predložený návrh zákona rieši legislatívne zmeny, ktoré vyplývajú z trojročného pôsobenia alebo uplatňovania zákona č. 132/2002 Z. z. o vede a technike v znení neskorších predpisov. Predmetom tohto zákona je naozaj vytvoriť efektívne fungujúci systém vzájomných väzieb a vzťahov medzi jednak orgánmi, ústrednými orgánmi štátnej správy v oblasti výskumu a medzi agentúrou na podporu výskumu a vývoja, ako aj ostatnými subjektmi, a to aj vymedzením ich základných práv a povinností. V tomto kontexte upravuje zákon podmienky poskytovania štátnej podpory, systém štátnych programov a informačné zabezpečenie, ako aj štruktúru právnických a fyzických osôb pôsobiacich vo výskume v súlade s takzvaným Frascatiho manuálom, ktorý vydala OECD. Veda, výskum a inovácie sú nakoniec aj v samotnej Európskej únii významné, dostávajú sa do popredia a patria medzi kľúčové európske priority, nakoniec aj medzi hlavné priority už viackrát u nás zmienenej Lisabonskej stratégie. Jedným dychom však musím dodať, že súčasne ide o oblasť, v ktorej sa aj v rámci Európskej únie nedarí dosiahnuť dostatočný pokrok a práve sme reagovali na túto skutočnosť, pretože tento zákon má vytvoriť základný stavebný kameň na fungovanie podpory výskumu a vývoja. Jedným zo základných princípov je podpora naozaj tých najlepších a podpora takzvaných stredísk excelentnosti. Návrh zákona je v súlade s ústavou, nie je v rozpore s ostatnými zákonmi Slovenskej republiky ani s právom Európskej únie a inými medzinárodnými zmluvami, ktorými je Slovenská republika viazaná. Ďakujem.
Jurinová, Erika, podpredsedníčka NR SR (2014-06-03):
Prerušujem rokovanie o tomto bode programu. Vyhlasujem obedňajšiu prestávku. Stretneme sa po obede o 14.00 hod. Budeme pokračovať zmenami v ústave. Pekné poludnie prajem. (Prerušenie rokovania o 12.05 hodine.) (Pokračovanie rokovania o 14.00 hodine.)
Šimečka, Michal, podpredseda NR SR (2023-11-14):
Pán poslanec Peter Sokol.
Danko, Andrej, predseda NR SR (2017-09-06):
Prosím, prezentujme sa a hlasujme. (Hlasovanie.) Prítomných 136 poslancov, za 133, zdržali sa 2, nehlasoval 1. Konštatujem, že sme uvedený návrh schválili. Pristúpime k hlasovaniu v prvom čítaní o návrhu poslancov Kiššovej, Galka, Jurzycu a Rajtára na vydanie zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci (tlač 636), bod 20 schváleného programu. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Soni Gaborčákovej, aby hlasovanie uviedla. (Hlasovanie o návrhu poslancov Národnej rady Slovenskej republiky Jany Kiššovej, Ľubomíra Galka, Eugena Jurzycu a Jozefa Rajtára na vydanie zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 636.)
Poliačik, Martin, poslanec NR SR (2013-12-17):
Ďakujem veľmi pekne. Pán kolega, to zmenšenie žalúdka, musím povedať, že je logická chyba, ktorej ste sa dopustili vo vašom, vo vašom príhovore, lebo na rozdiel od situácie, ktorá je predmetom tejto novely, zmenšenie žalúdka reálne ohrozuje možnosť človeka prežiť. Bolo niekoľko prípadov, kedy na základe zmenšenia žalúdka, ktoré nebolo teda buď vykonané správne, alebo nebol odhad toho, koľko, akú časť toho žalúdka treba zobrať, jednoducho bola narušená možnosť toho človeka metabolizovať stravu a jednoducho buď mal veľmi vážne, veľmi vážne problémy do konca života, alebo niektorí na to životom doplatili, čo by som rád videl nejaké štatistiky, čím je sterilizácia život ohrozujúcim zákrokom. To znamená, že tá analógia môže na prvý pohľad byť správna, ale správna nie je. Druhá vec, vy ste zabudli, a to sa, to sa tomu dosť čudujem, že to zdravie podľa Svetovej zdravotníckej organizácie je širšie definované. Zdravie podľa WHO je stav úplnej telesnej, duševnej a sociálnej pohody, kde, samozrejme, vy môžte pomeriavať tie jednotlivé časti, či telesná je na prvom mieste, duševná a sociálna majú byť až nasledujúce. Ale som presvedčený o tom, že možnosť vychovávať deti v ako-tak harmonickom prostredí a robiť rozhodnutia tak, aby som si toto uchoval, je určite súčasťou duševnej a sociálnej pohody, tak ako ju definuje WHO, a určite sa nebudete so mnou prieť v tom, že definícia WHO je zrejme založená na skúmaní človeka ako takého a nielen jeho telesnej schránky. Ja viacej k tomu poviem ešte vo svojom príhovore, len tieto dve veci som chcel spomenúť, kým sú čerstvé. Ďakujem.
Daniš, Zoltán, poslanec NR SR (2013-06-21):
Pán Matovič, nuž, veľmi som nemilo prekvapený, čo ste tu predvádzal, to je skutočne púha demagógia, táraniny, prepáčte, a ešte ste to dokola točil, jak to povedal kolega Hlina pred chvíľou. Na vrchole je všetkého to, že ste sa venoval tej udičke a zdôrazňoval ste, aká tá udička, nepozerajte sa na to, pozerajte sa na toto, a pritom to je už pred mesiacom. Však čítajte tie zákony! Prosím vás pekne, to je v čl. II, § 117b znie. A pokiaľ sa týka územného konania, tak chcem vám len povedať, že už za čias prvej Ficovej vlády, za čias ministrovania Ľuba Vážneho zobrala vláda prakticky tú možnosť samospráve a dala to štátu a územné konanie už v tom čase vykonával krajský stavebný úrad, pretože obce, pokiaľ sa ony vyjadrovali k týmto záležitostiam, tak namontovali do toho všetko možné: ihriská, WC verejné, predražovalo sa to, spomaľovalo sa to a bolo treba k tomuto pristúpiť. Vy to asi nepoznáte, aj to vaše celé vyjadrenie, je jasné, že v týchto otázkach ste laik. Prosím vás pekne, tvrdiť niečo také, však to nejaký úradníček, ktorého tam niekto dosadil; vy nemáte predstavu, vy nepoznáte, prosím vás pekne, legislatívu, tak stavebnú určite nie, nehnevajte sa. Ja by som si nikdy nedovolil v takýchto otázkach ako vy takto suverénne vystupovať. Chcem vám povedať len jedno, prosím vás pekne, tento zákon, tak ako povedal kolega Kondrót, nedá sa spochybňovať, nedá sa spochybňovať, vláda sa nejako vyspí a postaví tam niečo také alebo onaké. Jak to vôbec môžte niečo vypustiť také aj z úst?! Ja sa vám strašne čudujem. Ďakujem.
Laššáková, Jana, podpredsedníčka NR SR (2012-10-18):
Na vystúpenie pána poslanca s faktickými poznámkami sa hlásia poslanci Viskupič, Žitňanská a Bublavý. Končím možnosť prihlásiť sa s faktickými poznámkami. Pán poslanec Viskupič, nech sa páči.
Takáč, Richard, poslanec NR SR (2022-06-23):
Dámy a páni, neviem, či toto má byť teda možnože taká bodka za mojím vystúpením, ale hlavne by som teraz k občanom Slovenskej republiky. Presne ste teraz videli na príklade toho postoja niektorých poslancov tu v pléne, ktorí sa začali baviť, proste medzi sebou diskutovať, keď sa bavíme o tom, že chceme znížiť ceny potravín pre vás na Slovensku. Úsmevy, úsmevy na tvárach, ako, ako pre mňa je to až šokujúce a prekvapujúce. A nieže ani prekvapujúce, ale prekvapujúce v tom, že ako dokážete takto sa voči tomu, voči tomu stavať. Nepomáhate, fakt reálne nepomáhate tým občanom nič. Máte tu nástroj, ako znížiť ceny základných potravín. Máte na to zákon. Tým reťazcom neublížime. Nebudú mať miliardu, 1,7 miliardy zisk, ale budú mať zisk 1,2 miliardy. A občania to pocítia tým, že ten rožok si kúpia lacnejšie, to maslo si kúpia lacnejšie a pomôžeme im v tejto ťažkej situácii. Tak vás chcem poprosiť, otvorte schôdzu dnes večer. Ďakujem veľmi pekne.
Gaborčáková, Soňa, poslankyňa NR SR (2018-09-17):
Ďakujem za slovo. Ďakujem ti, pán kolega, že si spomenul aj ten biologický odpad, ktorý bude problémom vlastne pri tých zbytkoch stravy, ktoré z tých jedální pôjdu mimo skonzumovania. Ja viem, že prakticky sme to mali, mali s tým problém aj my v zariadení, že sa jednoducho nám predražila, predražili sa režijné náklady, čo sa týka stravy, pretože do istého času existovala legislatíva vo vzťahu k hygiene taká, že mohla sa odoberať strava, kde človek urobil zmluvu s konkrétnym zariadením alebo školskou jedálňou alebo zariadením sociálnych služieb, no a tie zbytky si teda vzal. Potom sa zaviedla nová legislatíva, tá to zakázala a v podstate len na to zameraný subjekt môže robiť odvoz biologického odpadu, čo naozaj predražuje cenu tej stravnej jednotky. Takže ďakujem, že si to teda spomenul, a myslím si, že to tiež nebude malý problém pre hlavne malé obce a mestá, ktoré majú problém celkovo s odpadom a so skládkami a tak ďalej. Ďakujem pekne.
Podmanický, Ján, poslanec NR SR (2011-03-23):
Ďakujem pekne. Veľakrát sa v tomto parlamente používa pri diskusiách o médiách jeden bonmot, ktorý tu dnes zaznel, že médiá sú strážne psy demokracie. Dámy a páni, ale kto stráži strážcov, kto stráži tie strážne psy? A práve preto, že dnes žijeme v období naozaj v podstate mediokracie, už možno ani nie tak demokracie ako mediokracie, tak musia platiť určité pravidlá aj pre médiá, lebo významným spôsobom ovplyvňujú politiku, významným spôsobom ovplyvňujú politický život. Tak ako živnostník nesie zodpovednosť za svoju stavbu, ktorú postaví alebo projektant za projekt, ktorý urobí alebo lekár za operáciu, ktorú urobí, no tak bohužiaľ aj médiá, novinári a vydavatelia tiež musia niesť určitú zodpovednosť za porušovanie zákonov, za obmedzovanie slobody iných, za zásah do osobnostných práv a tak ďalej. A práve tento návrh zákona, ktorý je predložený, tak opäť zavádza alebo podporuje anarchiu v tomto priestore. Bežný človek a obyčajný človek, lebo tento termín je dnes populárny, keď sa bude chcieť dovolať nejakej opravy, nepravdivého tvrdenia v médiách alebo bude sa chcieť dovolať nejakého nejakej objektivity pri zásahu do jeho osobnostných práv, tak sa pravdy nedovolá, pretože médiá dnes tento nový zákon, ktorý predkladá pán minister Krajcer, tak berie médiám povinnosť uverejňovať opravu a odpoveď, no pretože nie sú sankcionovaní, nebudú sankcionovaní ani, keď rozhodne o porušení týchto práv súd. A to je podľa môjho názoru krok späť, a to je to splácanie dlhu médiám, ktoré tvorili ďalšiu politickú stranu pred voľbami a v podstate tvoria ju stále. Takže ide len a len o splácanie nejakého dlhu médiám a zaliečanie sa vydavateľom.
Štefanec, Ivan, poslanec NR SR (2012-05-03):
Ďakujem pekne, pani podpredsedníčka. Myslím, že pán poslanec Kaník presne vystihol ten základný rozpor z programového vyhlásenia vlády, a to je na jednej strane podpora rastu, na druhej strane opatrenia, ktoré pôsobia proti nemu. Všetci si želáme hospodársky rast. Mimochodom Slovensko je najrýchlejšie rastúca krajina v Európskej únii od roku 2004 práve od zavedenia daňovej reformy, práve od vstupu Slovenska do únie. Ale pokiaľ budeme na Slovensku prevádzať také opatrenia, aké sú naznačené v programovom vyhlásení vlády, a to sú vyššie priame dane, zmena Zákonníka práce, povinné rozširovanie kolektívnych zmlúv aj na tých, ktorí s tým nesúhlasia, nuž takéto opatrenia budú pôsobiť proti rastu, proti tvorbe pracovných miest a proti ľuďom. Takže v konečnom dôsledku na to doplatia najviac bežní ľudia, ako hovoril predrečník. Ďakujem.
Bublavý, Dušan, poslanec NR SR (2017-02-10):
Pán kolega, keď ste boli člen SDKÚ a mali ste veľkú politickú moc a mali ste vplyv aj na vyššie územné celky, vtedy vám to nevadilo, ani ste nikdy neprišiel s nejakým návrhom, že by ste ich chceli zrušiť. A pokiaľ si dobre pamätám, ani strana SIEŤ nemala v programe zrušenie vyšších územných celkov. Ja dúfam, že ste teraz pochopili, prečo, keď sme prerokovávali vyššie územné celky, prečo sme zrušili druhé kolo volieb. Vy sám ste v svojej rozprave povedal niekoľkokrát, že druhé kolo volieb bolo, a myslím si, že ste to spomenul, že to bol nejaký svetový rekord a unikát, že prišlo nejakých 13 % voličov. Tak dúfam, že ste pochopili, prečo sme to druhé kolo volieb do vyššieho územného celku zrušili. No a aby sme naplnili v roku 2022, keď budú voľby spoločné komunálne a do vyššieho územného celku, aby tých voličov bolo viac a aby to ozaj nejaká hŕstka nezvolila župana alebo župných poslancov. A bude tam aj nejaké šetrenie finančných zdrojov, ale aj to je podstatné, ale to nie je len kvôli tomu. A keďže sme schválili tento návrh, tak ja si myslím, že tento teraz váš je skutočne zbytočný a momentálne aj populistický.
Susko, Boris, poslanec NR SR (2023-05-17):
Ďakujem pekne za slovo. Vážený pán predsedajúci, vážené pani kolegyne, páni kolegovia, dovoľte, aby som vás informoval o prerokovaní uvedeného návrhu zákona v ústavnoprávnom výbore. Národná rada pridelila návrh zákona na prerokovanie ústavnoprávnemu výboru, ktorý určila aj ako gestorský výbor a určila lehoty na prerokovanie návrhu zákona vo výbore. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor návrh zákona prerokoval a odporúčal ho schváliť. Časť IV správy obsahuje štyri pozmeňujúce návrhy. Gestorský výbor odporúča o nich hlasovať spoločne a schváliť ich. Gestorský výbor zároveň odporúča Národnej rade uvedený návrh schváliť aj ako celok. Správa ústavnoprávneho výboru o prerokovaní návrhu zákona pod tlačou tlač 1447a bola schválená uznesením ústavnoprávneho výboru z 2. mája 2023. Týmto uznesením ma zároveň výbor ako spravodajcu poveril, aby som na schôdzi Národnej rady informoval o výsledku rokovania výboru a predkladal návrhy v zmysle príslušných ustanovení o rokovacieho poriadku. Pán predsedajúci, prosím, otvorte rozpravu.
Paška, Pavol, predseda NR SR (2014-04-01):
Pán poslanec Hlina.
Škripek, Branislav, poslanec NR SR (2013-12-18):
Dobre, ďakujem. Pán predseda, ja by som chcel len oznámiť, že pri hlasovaní 231 som, to boli, to bolo, áno, dobre, takže číslo hlasovania 231 a moje zariadenie ešte nebolo aktívne a ja som tam všetko stláčal, takže som chcel hlasovať proti, ale nehlasovalo mi to. A pri 232, pri zákone, ktorý som podával, som hlasoval proti podľa tlačidiel, ale ja som za. (Smiech v sále.)
Figeľ, Ján, podpredseda NR SR (2015-11-11):
S reakciou, nech sa páči, Jozef Mihál.
Sulík, Richard, predseda NR SR (2010-10-19):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť ústne. Nie. Vyhlasujem všeobecnú rozpravu za skončenú. Chce zaujať stanovisko navrhovateľka? Spravodajca? Nie. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 106. Návrh na jeho pridelenie na prerokovanie výborom je v rozhodnutí č. 78. Poprosím pani ministerku Žitňanskú o uvedenie vládneho návrhu zákona.
Šalitroš, Radomír, poslanec NR SR (2023-12-06):
Vážený pán podpredseda, vážené panie poslankyne, vážení páni poslanci, predseda Národnej rady Slovenskej republiky rozhodnutím č. 86 z 1. decembra 2023 pridelil návrh vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s pomocou so splácaním úverov na bývanie, tlač 79, na prerokovanie Výboru Národnej rady Slovenskej republiky pre financie a rozpočet s tým, že o výsledku prerokovania uvedeného návrhu bude informovať Národnú radu Slovenskej republiky. Výbor Národnej rady Slovenskej republiky pre financie a rozpočet prerokoval návrh vlády na skrátené legislatívne konanie na svojej štvrtej schôdzi dňa 6. decembra 2023 a prijal uznesenie č. 14, ktorým odporúča Národnej rade Slovenskej republiky vysloviť súhlas s prerokovaním vládneho návrhu zákona, ktorým sa menia a dopĺňajú niektoré zákony v súvislosti s pomocou so splácaním úverov na bývanie, tlač 80, v skrátenom legislatívnom konaní na 6. schôdzi Národnej rady Slovenskej republiky. Vážený pán podpredseda, prosím, otvorte rozpravu. Ďakujem pekne.
P. Hrušovský, predseda NR SR: (2003-09-16):
(Hlasovanie.) 130 prítomných, 74 za návrh, 50 proti, 6 sa zdržalo. Návrh sme schválili. Ďalší návrh. J. Drgonec, poslanec: Pán predseda, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: po prvé Ústavnoprávnemu výboru Národnej rady Slovenskej republiky, po druhé Výboru Národnej rady Slovenskej republiky pre obranu a bezpečnosť a po tretie Výboru Národnej rady Slovenskej republiky pre vzdelanie, vedu, šport a mládež, kultúru a médiá. Ďalej aby za gestorský výbor určila hlasovaním Ústavnoprávny výbor Národnej rady Slovenskej republiky s tým, že určené výbory vládny návrh zákona prerokujú v druhom čítaní do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky.
Pellegrini, Peter, predseda NR SR (2015-05-19):
Pani poslankyňa, chcem sa spýtať, na ako dlho máte ešte vystúpenie, lebo je 17.00 hod., nejaké organizačné pokyny keby sme riešili.
Kvasnička, Marián, poslanec NR SR (2014-01-30):
Ďakujem veľmi pekne. Naozaj len krátko. Myslím a som rád, že si to akcentoval, že nejde o politikárčenie. A dokonca, a teraz myslím, že to je skôr estetický súd, v našom prípade alebo v tom, akú mám ja predstavu a myslím, že aj pán minister by sa s tým vedel stotožniť, je to človek, ktorý je orientovaný v súčasných trendoch umenia a kultúry, ani to nie je vec nejakého úzkeho elitárstva, prípadne snobizmu. Napokon aj trh s výtvarným umením istým spôsobom generuje rating, ktorý neprebieha na odbornej báze, a predsa má črty toho, čo naozaj aj v odbornej obci sa dneska považuje za kvalitný kumšt hodný aj investovania, hodný aj ochrany, hodný aj vedeckého spracovania. Ja naozaj snívam o čase, kedy z tej priemernosti, ktorú možno živíme pre naozaj limit finančný, ktorý na túto činnosť je, kedy sa z nej posunieme trošku vyššie, aby sme boli dôstojnými partnermi súčasných trendov v galerníctve, muzeálnictve v celej Európskej únii. Vďaka.
Martinák, Ľuboš, poslanec NR SR (2013-11-28):
Ďakujem. Budem reagovať len na pána poslanca Hlinu. Pán poslanec Hlina, môžete sa tu spýtať kohokoľvek, nie mňa, samozrejme, lesníctvo veľmi súvisí s ochranou prírody. Veď práve lesníci boli prví ochranári. A dovolím si tvrdiť, sú aj najlepší ochranári. Prečo? Pretože majú komplexný pohľad. Oni nevidia len tú jednu rastlinku, ktorá sa tam vyskytne, ale berú to z aspektu globálneho, geo-, bioprostredia. Takže asi takto. A dovolím si tvrdiť, žiadny poriadny lesník nemôže svoju prácu kvalitne vykonávať bez toho, aby poznal aj zákon o ochrane prírody a krajiny, to znamená nielen zákon o lesoch, ale aj zákon o ochrane prírody a krajiny, pretože potom neviem, ako by mohol realizovať program starostlivosti a les. A stále s tým výrubom drevín, áno, máte v novom znení, ktoré ste dobre prečítali, tak ako aj ja, súhlas na výrub drevín sa nevyžaduje. A sú tam presne dané podmienky, kde sa to nevyžaduje, od inváznych druhov, od týchto priemerov, o čom sme rozprávali takisto ako o drevinách v sadoch. To neznamená, že ľudia budú bezhlaví a vyrúbu celý sad naraz, že obecný úrad s tým nedá rady. Všetko možné ste spomínali, len zabudli ste aj na vyššie právomoci obcí pri zveľaďovaní krajiny, a síce na obecné chránené územia, ktoré ja považujem za to, že sú veľkým vkladom pre ďalšie zveľaďovanie ochrany prírody a krajiny. Ďakujem za pozornosť.
A. Přidal, poslanec: (2005-05-11):
Čítal som túto ústavu raz deväť hodín, druhý raz šesť hodín a tretíkrát tri hodiny a som presvedčený, že tvorcovia tejto ústavy neboli veľmi schopní, lebo pre bežného Európana je táto ústava absolútne nezrozumiteľná, nečitateľná, takže aj preto ju nebudem podporovať. Ďakujem.
Sulík, Richard, podpredseda vlády a minister hospodárstva SR (2020-09-16):
Ďakujem pekne. Ďakujem ministrovi financií za jeho úvodné slovo, ale omnoho viac za to, že naozaj vynaložil maximálne úsilie na to, aby sme vybrali kvalitného nástupníka Ivana Šramka. Toho vybrala vláda SMER-u, dnešná opozícia, a tiež som veľmi rád teda, že darí sa tu držať určitú kontinuitu na, na veľmi vysokej odbornej úrovni, dúfam, že to bude tak aj v budúcnosti. Na záver chcem sa Ivanovi Šramkovi poďakovať za jeho, koľko to bolo? Sedem rokov? Za osem? (Reakcia z pléna.) Ešte aj presčasoval, nechcel odísť. No, chcem sa poďakovať za túto osemročnú spoluprácu, myslím si, že pomohlo to krajine, myslím si, že vybudoval silné meno Rady pre rozpočtovú zodpovednosť, jej závery a analýzy boli či pre opozíciu, alebo koalíciu vždy niečím, o čo sa dalo oprieť. Držím palce Jánovi Tóthovi, myslím si, že je to silné meno, dobrý výber, a teda dúfam, že tá Rada pre rozpočtovú zodpovednosť bude fungovať tak ako doteraz. Ďakujem pekne.
Dostál, Ondrej, poslanec NR SR (2019-03-26):
Pán poslanec Klus, ďakujem za reakciu aj za doplnenie. Je to presne tak, ako si povedal, pokiaľ ide o strácanie slovenského občianstva v dôsledku nadobudnutia cudzieho štátneho občianstva, tak podľa štatistík z januára 2019 Británia je štvrtou krajinou v poradí, pokiaľ ide o stratu slovenského občianstva, teda po, po Českej republike, Nemecku a Rakúsku. Práve nadobudnutie britského občianstva je štvrtým najčastejším dôvodom straty, straty slovenského občianstva. A je to vec, ktorá možno v tejto chvíli sa nezdá tak naliehavá, ako riešime v skrátenom legislatívnom konaní úpravu vzťahov, ktoré sa môžu zmeniť už o tri dni, ale je to, je to rovnako dôležitá vec, lebo sa týka veľkého množstva našich štátnych občanov, ku ktorým by sme sa mali správať ako k našim vlastným štátnym občanom, nie ako k zradcom, ktorých budeme trestať za to, ak sa okrem slovenského občianstva rozhodnú získať aj občianstvo krajiny, v ktorej dlhodobo žijú. Ďakujem.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 131 prítomných, 78 za, 53 sa zdržalo. Návrh sme schválili.
Paška, Pavol, predseda NR SR (2013-10-29):
Pán poslanec Jasaň.
P. Paška, predseda NR SR: (2010-03-09):
(Hlasovanie.) 126 prítomných, 119 za, 5 sa zdržalo, 2 nehlasovali. Máte súhlas, pani spravodajkyňa.
P. Pavlis, poslanec: (2009-06-24):
Pán predseda, dajte hlasovať spoločne o bodoch 1 až 7 a 10 s odporúčaním schváliť.
A. Belousovová, podpredsedníčka NR SR: (2008-09-17):
Faktickú poznámku na vystúpenie pani poslankyne Sárközy má pán poslanec Halecký. Nech sa páči. Končím možnosť prihlásiť sa s faktickými poznámkami.
Přidal, Alojz, poslanec NR SR (2012-02-03):
Teraz pristúpime k hlasovaniu o pozmeňujúcich a doplňujúcich návrhov zo spoločnej správy. Pán predseda, prosím, dajte hlasovať o bodoch 1 až 5 spoločne s odporúčaním schváliť.
Danko, Andrej, predseda NR SR (2018-09-11):
S reakciou na faktické, poslanec Beblavý.
Pellegrini, Peter, predseda NR SR (2015-11-10):
Prezentujme sa a hlasujme o bodoch spoločnej správy 1 až 12 spoločne s odporúčaním gestorského výboru schváliť. (Hlasovanie.) Prítomných 128 poslancov, za hlasovalo 79, zdržalo sa 48 poslancov, nehlasoval 1. Tieto body sme schválili.